laion/Wikipedia-Exotic huggingface dataset:
טוויטי מסביב לעולם

טוויטי מסביב לעולם (באנגלית: Tweety's High-Flying Adventure, "ההרפתקאות המעופפות-גבוהות של טוויטי") הוא סרט מונפש אמריקאי-דרום קוריאני מסוגת קומדיה מוזיקלית, המבוסס על דמותו של טוויטי מסדרת ההנפשה "לוני טונס". הסרט הופק על ידי החברות האמריקאיות האחים וורנר הנפשה ו-Warner Bros. Family Entertainment, והונפש בדרום קוריאה על ידי CNK International. הסרט משמש כגרסה איקונית לרומן "מסביב לעולם בשמונים יום" הנכתב על ידי ז'ול ורן. הסרט מתמקד בטוויטי היוצא למסע מסביב לעולם בעקבות התערבות שעשתה סבתא. אף על פי שטוויטי משמש כדמות הראשית בסרט זה, משתתפים בסרט זה גם סילבסטר החתול (כנבל הראשי), באגס באני, דאפי דאק, יוסמיטי סאם, לולה באני וספידי גונזלס. הסרט הופץ ברחבי העולם להפצה ביתית על ידי Warner Home Video. הסרט הופץ לראשונה בארצות הברית ב-12 בספטמבר 2000. בישראל הסרט הופץ לראשונה בדיבוב לעברית שנעשה באולפני נ.ל.ס בשנת 2001. אורך הסרט הוא כ-72 דקות, ושפת המקור שלו היא אנגלית. בסרט, טוויטי יוצא למסע מסביב לעולם הנמשך שמונים יום, בעקבות התערבות שעשתה סבתא. במהלך המסע טוויטי עובר הרפתקאות שונות ופוגש חברים וותיקים וחדשים, תוך כדי שהוא מנסה להתחמק מהפעולות של סילבסטר החתול המעוניין לאכול אותו. כחלק מהמסע שלו, טוויטי מבקר בפריז, סן פרנסיסקו, אוסטרליה, מצרים ובמקומות נוספים. דיבוב הסרט בעברית נעשה באולפני נ.ל.ס, בוים על ידי עמי מנדלמן והופק על ידי עוזי פוקס ובתי בן יער. בנוסף דיבבו בדיבוב העברי דב רייזר ונורית בנאי קורן. מוזיקת הסרט נעשתה על ידי ג'יי. אריק שמידט, ומילות השירים במקור נכתבו על ידי רנדי רוגל וסינדי מורו. ניהול המוזיקה בגרסה העברית נעשה על ידי עוזי פוקס. תעלומות סילבסטר וטוויטי "טוויטי מסביב לעולם", במסד הנתונים הקולנועיים IMDb (באנגלית) "טוויטי מסביב לעולם", באתר AllMovie (באנגלית) "טוויטי מסביב לעולם", באתר Rotten Tomatoes (באנגלית) "טוויטי מסביב לעולם", באתר HBO Max (באנגלית) "טוויטי מסביב לעולם", במסד הנתונים הקולנועיים KinoPoisk (ברוסית) מסביב לעולם עם טוויטי, במיזם "אישים" לתיעוד היצירה הישראלית
קרחון דנמן

קרחון דנמן (באנגלית: Denman Glacier) הוא קרחון הנשפך אל מדף הקרח שקלטון, בארץ המלכה מרי, שבאנטארקטיקה. אורכו של הקרחון 130 קילומטרים, ורוחבו בין 13 ל-19 קילומטרים. במסגרת מיזם BedMachine Antarctica (שנערך על ידי אוניברסיטת קליפורניה, באירווין, בקליפורניה שבארצות הברית) התגלה כי תחתית הקרחון היא המקום הקרחוני הנמוך ביותר מתחת לפני הים (3,500 מטרים מתחת לפני הים). הקרחון התגלה בנובמבר 1912 על ידי המשלחת המערבית של המשלחת האוסטרלאסיה לאנטארקטיקה בפיקודו של סר דאגלס מוסון. מוסון קרא לקרחון על שמו של הלורד דנמן, המושל הכללי של אוסטרליה בשנת 1911 (בעת גילוי הקרחון). מדיה וקבצים בנושא קרחון דנמן בוויקישיתוף קרחון דנמן באתר הסקר הגאולוגי של ארצות הברית קרחון דנמן באתר הגאזט האנטארקטי של ממשלת אוסטרליה קרחון דנמן באתר הגאזט האנטארקטי המשווה SCAR של ממשלת אוסטרליה אסף גולן, כבר לא ים המלח: התגלה המקום הנמוך בעולם, ישראל היום, 15/12/2019 מידע גאוגרפי והיסטורי "מה קורה מתחת מדף הקרח של אנטארקטיקה במגזין COSMOS קרחון דנמן - המקום הכי נמוך בעולם באתר ה-BBC
ארון הולידיי

ארון שון הולידיי (באנגלית: Aaron Shawn Holiday; נולד ב-30 בספטמבר 1996) הוא כדורסלן אמריקאי המשחק בקבוצת יוסטון רוקטס מליגת ה-NBA, בעמדת הרכז. אחיהם הצעיר של שחקני ה-NBA ג'סטין וג'רו הולידיי. הולידיי נולד בעיר רוסטון שבלואיזיאנה, ובנעוריו למד ב"תיכון קמפבל הול" אשר בלוס אנג'לס, קליפורניה. כבר בעונתו הראשונה בקבוצת הכדורסל של התיכון היה הקלעי המוביל שלה, עם 24.3 נקודות בממוצע למשחק. בעונתו האחרונה בתיכון, 2014/2015, העמיד ממוצעים של 25.0 נקודות, 8.5 ריבאונדים, 4.5 אסיסטים ו-2.5 חטיפות למשחק, והוביל את קבוצתו למעמד גמר אליפות התיכונים של קליפורניה. בין השנים 2015–2018 למד ושיחק באוניברסיטת קליפורניה בלוס אנג'לס (UCLA), בה שיחק בעבר אחיו ג'רו. בעונתו הראשונה בקבוצה שימש כרכז הפותח, אך בעונה העוקבת עבר לספסל והיה מחליפו של הפרשמן לונזו בול. באותה עונה הודחה UCLA בשלב שמינית גמר טורניר אליפות המכללות (NCAA Sweet Sixteen), לאחר שהפסידה מול אוניברסיטת קנטקי בתוצאה 75–86. בעונתו השלישית והאחרונה באוניברסיטה הוביל הולידיי את כל שחקני מחוז ה-Pac-12 בממוצע נקודות למשחק (20.3), וסיים במקום השני בממוצע אסיסטים למשחק (5.8). הייתה זו הפעם הראשונה ששחקן UCLA קולע מעל 20 נקודות בממוצע למשחק, מאז עשה זאת אד אובאנון בעונת 1994/1995. במשחק הראשון של טורניר המכללות 2018 קלע הולידיי 20 נקודות ומסר 7 אסיסטים, אך גם רשם 10 איבודי כדור, וקבוצתו הפסידה מול אוניברסיטת סנט בונבנטור והודחה מהטורניר. בסיום העונה נבחר הן לחמישיית העונה והן לחמישיית ההגנה של העונה במחוז. בדראפט ה-NBA‏ 2018 נלקח הולידיי בבחירה ה-23, על ידי אינדיאנה פייסרס. בעונת הרוקי שלו מיעט לשחק מאחורי הרכזים דארן קוליסון וקורי ג'וזף, וקלע 5.9 נקודות בממוצע למשחק. לקראת עונתו השנייה הצטרף אליו באינדיאנה אחיו ג'סטין הולידיי, כשחתם בקבוצה על חוזה לעונה אחת. ב-18 בנובמבר 2019 רשם שיאי קריירה של 24 נקודות ו-13 אסיסטים בניצחון קבוצתו מול ברוקלין נטס. במשחק בין הפייסרס לניו אורלינס פליקנס ב-28 בדצמבר שיחקו ארון וג'סטין מול אחיהם ג'רו הולידיי מהפליקנס, ובכך לראשונה בתולדות ה-NBA השתתפו שלושה אחים באותו משחק. ארון סיים את המשחק עם שיא קריירה של 25 נקודות. באוגוסט 2021 הועבר לוושינגטון ויזארדס, במסגרת טרייד בין 5 קבוצות. ב-10 בפברואר 2022, הולידיי הועבר בטרייד לפיניקס סאנס. מדיה וקבצים בנושא ארון הולידיי בוויקישיתוף ארון הולידיי, ברשת החברתית אקס (טוויטר) ארון הולידיי, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה, באתר קבוצת UCLA סיכום המשחק בין UCLA לקנטקי, באתר ESPN,‏ 25 במרץ 2017 הולידיי ממשיך להציג שיפור בהתקפה, באתר לוס אנג'לס טיימס, 31 בדצמבר 2017 סיכום המשחק בין UCLA לסנט בונבנטור, באתר ESPN,‏ 14 במרץ 2018 סטטיסטיקות המכללות של הולידיי, באתר sports-reference.com רשימת הנבחרים בדראפט 2018, באתר basketball-reference.com ג'סטין הולידיי חותם על חוזה באינדיאנה, באתר הקבוצה, 31 ביולי 2019 סיכום המשחק בין הפייסרס לנטס, באתר ESPN,‏ 19 בנובמבר 2019 ג'סטין, ג'רו וארון עושים היסטוריה ב-NBA, באתר ESPN,‏ 28 בדצמבר 2019 "Wizards complete trade with Phoenix Suns". NBA.com. 10 בפברואר 2022. {{cite web}}: (עזרה)
יחסי אלג'יריה–שווייץ

יחסי אלג'יריה–שווייץ הם היחסים הדיפלומטיים הרשמיים שבין הרפובליקה האלג'יראית הדמוקרטית העממית לבין הקונפדרציה השווייצרית. בין הרפובליקה האלג'יראית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה האלג'יראית לבין הקונפדרציה השווייצרית הם יחסים ידידותיים שיסודם בתחילת המאבק האלג'יראי לעצמאות. במהלך המאה התשע עשרה, שווייצרים רבים היגרו לאלג'יריה שהייתה באותה התקופה קולוניה צרפתית. הם עבדו בעיקר בתחומי החקלאות (טבק וגידול יין) ובסחר. במהלך מלחמת העצמאות האלג'יראית (1954 עד 1962), שווייץ תיווכה בין הצדדים במלחמה. היא העניקה סיוע הומניטרי לחיילים של צבא שחרור אלג'יריה אשר שאפו לעצמאות מצרפת. לאחר פגישות סודיות בנשטאל, ההסכמים על עצמאות אלג'יריה נחתמו במרץ 1962. אלג'יריה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. אלג'יריה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה. שווייץ מיוצגת באלג'יריה בדרג השגרירות באמצעות שגרירות רשמית שהיא מחזיקה באלג'יר, בירת המדינה. מדיה וקבצים בנושא יחסי אלג'יריה–שווייץ בוויקישיתוף Bilateral relations Switzerland–Algeria, אתר משרד החוץ של שווייץ EMBASSY OF ALGERIA IN BERN, SWITZERLAN CONSULATE GENERAL OF ALGERIA IN GENEVA, SWITZERLAND EMBASSY OF SWITZERLAND IN ALGIERS, ALGERIA
אדריכלות רומית

האדריכלות הרומית (הרומאית) היא סגנון אדריכלות שאפיין את רומא העתיקה ואת האימפריה הרומית, ומהווה בסיס לסגנונות אדריכלות מערביים עד למאה ה-20. האדריכלות הרומית אימצה את השפה החזותית של אדריכלות יוון העתיקה ושכללה אותה גם בהיבט העיצוב וגם בטכנולוגיה. האדריכלות אז כללה בתוכה גם את ההנדסה האזרחית ופיתוח טכנולוגיות בנייה (חומרים ושיטות). האדריכל הרומי מרקוס ויטרוביוס פוליו הניח במאה הראשונה לפנה"ס את היסודות התאורטיים לאדריכלות וההנדסה האזרחית הרומית. הסגנון האדריכלי שפיתחו הרומאים בא לידי ביטוי בעיקר במבני ציבור כגון בתי מקדש ומבני שלטון. המקדשים הרומיים התפתחו לימים לכנסיות הנוצריות. מבני השלטון שתכננו, כגון מושב הסנאט ומבנים נוספים, הפכו לסמל ומאות מבני שלטון ובתי משפט בעולם נבנו בדומה למבנים הרומיים במשך מאות שנים לאחר מכן. המצאת הקשת והכיפה יצרו תחום חדש בשפה החזותית של האדריכלות המערבית. שילוב של קווים ישרים, כפי ששימשו באדריכלות של יוון העתיקה, עם קווים עגולים הם תמצית שפה חזותית זו. האדריכלות הרומית הקפידה מאוד על סימטריה (לעיתים קרובות גם בריבוי צירי סימטריה) ועל מקצבים אשר באו לידי ביטוי בתכנון של מבנים וגם בתכנון העירוני. היוונים לעומתם נתנו לאדריכלות להשתלב ביותר הרמוניה עם הטבע ולכן פחות הקפידו על סימטריה. הבדלים נוספים בין היוונים לרומאים נבעו מעושרה של האימפריה הרומית. לדוגמה, התיאטראות היווניים ניצלו תמיד טופוגרפיה קיימת ואף השתמשו בנוף הטבעי כחלק מהתפאורה בעוד הרומאים בנו תיאטראות במרכזי ערים ובאזורים מישוריים כך שהיה צורך לבנות מערכת שלמה שתתמוך את היציעים. הרומאים אחראים למספר המצאות טכנולוגיות חשובות אשר פיתחו רבות את האדריכלות: הקשת הרומית - עד המצאה זו ניתן היה לקרות מפתחים רק על ידי קורות עץ או אבנים ארוכות. כמובן שבשיטות אלו המפתח אותו ניתן לקרות מוגבל ביותר והאדריכלות מוגבלת בהתאם. הקשת הרומית היא סידור לבנים בצורת טרפז בחצי מעגל כך שכל לבנה נשענת על שכנותיה ובכך ניתן לייצב את הקשת ולהניח מעליה עומסים נוספים. הכיפה - בזכות שימוש בבטון העושה שימוש בחומר פוצולני המצויה במפרץ נאפולי, חומר בעל תכונות הדומות למלט, הצליחו הרומאים לצקת כיפות בטון. הידועה והגדולה ביותר שביניהן נבנתה בפנתאון ברומא העומד שלם עד ימינו. האקוודוקט - אמת מים המובילה מים לעיר ממרחקים (ראו גם אמות המים של רומא). סלילת דרכים רומיות - אשר איפשרו תחבורה בין-עירונית יעילה יותר. גשרים למעבר מכשולי מים בימות שלום או במלחמה. כמו גשר העץ שבנה יוליוס קיסר על הריין במסעו לכיבוש גרמניה. או הגשר של קליגולה על מפרץ נאפולי ורבים אחרים. בנוסף פיתחו הרומיים 2 סדרים המובססים על הסדרים היוונים - הסדר הטוסקני והסדר המשולב. מקדש רומי בית מרחץ (כדוגמת מרחצאות קרקלה) אמפיתיאטרון (כדוגמת הקולוסיאום) וילה רומית אטריום - חצר פנימית בווילה אקוודוקט בזיליקה קירקוס - מסלול למרוצי סוסים רוטונדה אדריכלות קלאסית - מונחים הסדרים הרומיים אדריכלות קלאסית אדריכלות ביזנטית אדריכלות הרנסאנס אדריכלות נאו-קלאסיציסטית Sear, Frank, Roman Architecture, Routledge; 2nd edition, 2020. מסת"ב 978-1138543737 DeLaine, Janet, Roman Architecture (Oxford History of Art), Oxford University Press, 2024. מסת"ב 978-0192842121 תזה העוסקת באדריכלות הרומית של מרקוס אגריפה (בתחילת תקופת הקיסרות) אדריכלות רומית, דף שער בספרייה הלאומית אדריכלות רומית, באתר אנציקלופדיית ההיסטוריה העולמית (באנגלית)
Secret Dreams and Forbidden Fire

Secret Dreams and Forbidden Fire (בעברית: חלומות סודיים ואש אסורה) הוא אלבום האולפן השישי של הזמרת-יוצרת הוולשית בוני טיילר. האלבום יצא לאור ב-3 במאי 1986, על ידי חברת התקליטים קולומביה רקורדס. מתוך האלבום יצאו שבעה סינגלים. עם יציאתו נכנס האלבום אל המקום הראשון במצעד האלבומים שבנורווגיה. ב-Kerrang! זכה האלבום לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכל. AllMusic לעומת זאת, הפנו כלפי האלבום ביקורת שלילית, תוך שהעניקו לו ציון של שני כוכבי זהב בלבד. ב-Deseret News קיבל האלבום דירוג של שלושה וחצי כוכבי זהב. הסינגל הראשון מתוך האלבום הוא הלהיט "Holding Out for a Hero", אשר תיפקד גם כשיר הנושא של הסרט "פוטלוס". מידע על האלבום Secret Dreams and Forbidden Fire באתר MusicBrainz האלבום Secret Dreams and Forbidden Fire באתר Discogs האלבום Secret Dreams and Forbidden Fire באתר ספוטיפיי רוי ביטאן, לארי פאסט, ג'ון ג'נסן, ג'ון רולו, ג'ים סטיינמן Bonnie Tyler - Secret Dreams And Forbidden Fire, Discogs (באנגלית) Bonnie Tyler - Holding Out For A Hero, Discogs (באנגלית) Bonnie Tyler Duet With Todd Rundgren - Loving You's A Dirty Job But Somebody's Gotta Do It, Discogs (באנגלית) Bonnie Tyler - If You Were A Woman (And I Was A Man), Discogs (באנגלית) Bonnie Tyler - Band Of Gold, Discogs (באנגלית) norwegiancharts.com - Bonnie Tyler - Secret Dreams And Forbidden Fire, norwegiancharts.com Dickson, Dave (29 May 1986). "Bonnie Tyler 'Secret Dreams and Forbidden Fire'". Kerrang!. 121. London, UK: United Magazines ltd. p. 18. Secret Dreams & Forbidden Fire - Bonnie Tyler | Songs, Reviews, Credits, AllMusic (באנגלית) The Deseret News - חיפוש בארכיונים באמצעות חדשות Google, באתר news.google.com
Bitterblue

Bitterblue (בעברית: כחול מריר) הוא אלבום האולפן השמיני של הזמרת-יוצרת הוולשית בוני טיילר. האלבום יצא לאור ב-11 בנובמבר 1991, על ידי חברת התקליטים האנסה רקורדס. מתוך האלבום יצאו שלושה סינגלים: "Bitterblue", ‏"Against the Wind" ו-"Where Were You". עם יציאתו נכנס האלבום אל המקום הראשון במצעד האלבומים שבנורווגיה. ב-AllMusic זכה האלבום לביקורת חיובית, תוך שהעניקו לו ציון של שלושה וחצי כוכבי זהב מתוך חמישה בסך הכול. איגוד תעשיית ההקלטות הנורווגי העניק לאלבום את תואר הפלטינה המרובעת על מכירות של למעלה מ-200,000 עותקים במדינה. בגרמניה זכה האלבום להצלחה רבה גם כן, כאשר נמכר שם בלמעלה מ-250,000 עותקים בסך הכול. מידע על האלבום Bitterblue באתר MusicBrainz מידע על האלבום Bitterblue באתר AllMusic רוי ביטאן, דיטר בוהלן, ג'ורג'ו מורודר, לואיס רודריגס, דייוויד יורת' Bonnie Tyler - Bitterblue, Discogs (באנגלית) Bonnie Tyler - Bitterblue, Discogs (באנגלית) Bonnie Tyler - Against The Wind, Discogs (באנגלית) Bonnie Tyler - Where Were You, Discogs (באנגלית) norwegiancharts.com - Bonnie Tyler - Bitterblue, norwegiancharts.com Bitterblue - Bonnie Tyler | Songs, Reviews, Credits, AllMusic (באנגלית) IFPI Norsk platebransje, web.archive.org, ‏2012-11-05 Datenbank: BVMI, www.musikindustrie.de R.SH, Schleswig-Holsteins bester Musikmix, www.rsh.de (בגרמנית) Auszeichnungen Archiv, IFPI Austria - Verband der österreichischen Musikwirtschaft (בגרמנית) Wayback Machine, web.archive.org, ‏2011-06-16 The Official Swiss Charts and Music Community, www.swisscharts.com Bitterblue by Bonnie Tyler (באנגלית אמריקאית), נבדק ב-2019-12-29 Bitterblue, נבדק ב-2019-12-29
Total Eclipse Anthology

Total Eclipse Anthology (בעברית: אנתולוגיה מוחלטת) הוא אלבום אוסף של הזמרת הוולשית בוני טיילר. אלבום האוסף יצא לאור ב-1 בפברואר 2002. אלבום האוסף כולל בתוכו שני תקליטורים בהם נכללים מיטב להיטיה של טיילר. שנתיים לאחר צאתו המקורית, נכנס אלבום האוסף אל המקום ה-36 במצעד האלבומים שבצרפת. השירים שנמצאים באלבום האוסף לקוחים מעשרת אלבומיה הראשונים. עם זאת, אף שיר מתוך האלבומים Free Spirit ו-All in One Voice, לא נכללו באלבום האוסף. באלבום האוסף נכלל סינגל הבכורה של טיילר "My! My! Honeycomb", ושני להיטיה הגדולים ביותר "It's a Heartache" ו-"Total Eclipse of the Heart" בגרסאות שונות. Total Eclipse Anthology באתר Discogs Bonnie Tyler - Total Eclipse The Bonnie Tyler Anthology, Discogs (באנגלית) Top Albums, SNEP (בצרפתית)
פרסילה קופר טיילר

אליזבת פרסילה קופר טיילר (באנגלית: Elizabeth Priscilla Cooper Tyler;‏ 14 ביוני 1816 – 29 בדצמבר 1889) הייתה אשת בנו של נשיא ארצות הברית העשירי ג'ון טיילר, שהייתה למעשה הגברת הראשונה של ארצות הברית בין 10 בספטמבר 1842 ל-26 ביוני 1844. פרסילה קופר נולדה בעיר ניו יורק בשנת 1816 לתומס אפתורפ קופר ולמרי פיירלי קופר. תומאס אפתורפ קופר היה שחקן ומפיק הצגות, ואשתו מרי, הייתה אשת חברה. המשפחה התגוררה בביתם ברחוב ברודוויי. פרסילה קופר החלה לעבוד כשחקנית בגיל 17. פרסילה קופר פגשה את רוברט טיילר, בנו של החוואי העשיר והסנטור ג'ון טיילר בעת ששיחקה במחזה "אותלו" בתפקיד דסדמונה. על אף שבאותה עת היו השחקנים במעמד חברתי נמוך ביותר, ורבים ראו בשחקניות כמעמד אחד יותר גבוה מזה של הנפקניות נישאה פרסילה קופר לחוואי מהמעמד הגבוה ב-12 בספטמבר 1839 ומשפחת בעלה לא התנגדה לנישואים וקיבלה אותה למשפחתם. כחודש לאחר בחירתו כסגן הנשיא נפטר נשיא ארצות הברית ויליאם הנרי הריסון וג'ון טיילר הפך לנשיא ארצות הברית. בעת מינויו של ג'ון טיילר לנשיא הייתה אשתו, לטישה כריסטיאן טיילר נכה, והיא בקשה מאשת בנה לסייע לה בתפקידיה הרשמיים כמארחת הבית הלבן. לאחר מותה של לטישה ב-10 בספטמבר 1842 הפכה פרסילה קופר לגברת הראשונה של ארצות הברית - ואף נסעה עם הנשיא לסיוריו כחלק מפמליית הנשיא. לאחר שבעלה והיא עברו לפילדלפיה בשנת 1844 עברו תפקידי הגברת הראשונה לג'וליה גרדינר טיילר. בני הזוג טיילר התגוררו בפילדלפיה 16 שנים. רוברט, בעלה של פרסילה עסק בעריכת דין והיה פעיל פוליטית במפלגה הדמוקרטית של ארצות הברית. עם פרוץ מלחמת האזרחים האמריקנית בשנת 1861 הביעו בני הזוג תמיכה במדינות הקונפדרציה של אמריקה ועברו לריצ'מונד שם הפך רוברט לרשם משרד האוצר של הקונפדרציה. לאחר תום המלחמה הפך רוברט לעורך העיתון "דואר ופרסום" ("Mail and Advertiser") במונטגומרי שבאלבמה, ושם נפטר בשנת 1877. פרסילה המשיכה להתגורר במונטוגמרי עד מותה, 12 שנים מאוחר יותר. פרסילה קופר טיילר, באתר "Find a Grave" (באנגלית) Letitia Tyler Biography: National First Ladies' Library, firstladies.org
ערן יעקב

ערן יעקב (נולד ב-1967) הוא איש ציבור ישראלי ששימש כמנהל רשות המיסים בישראל. כיהן בעבר גם כממלא מקום מנכ"ל משרד האוצר. ערן יעקב נולד בשנת 1967 להורים יוצאי עיראק: אלברט, כלכלן ואקטואר שעבד כעובד מדינה ולאחר מכן פתח משרד לייעוץ כלכלי; ודליה, מנהלת חשבונות. אביו היה פעיל ב"הגנה" בעיראק, נשפט לתלייה, הצליח לברוח ולעלות לישראל. אחותו, איה אבידור, היא משנה למנכ"ל נשר מפעלי מלט ישראליים. למד בתיכון אהל שם. שירת בצה"ל בגרעין התיישבות במסגרת הנח"ל. בוגר תואר ראשון בניהול וכלכלה ותואר ראשון במשפטים (בהצטיינות), ותואר שני במשפטים לכלכלנים ורואי חשבון. את דרכו בשירות הממשלתי החל במסגרת היחידה המיוחדת של המכס בנמל התעופה בן-גוריון. בהמשך שימש כמנהל תחום תכנון ותקצוב של אגף המכס והמע"מ, וכסגן הממונה על המחלקה לתכנון וכלכלה. ובמסגרת זו הוביל, בין היתר, את בחינת היבטי המיסוי בהתייעלות האנרגטית. לאחר מכן, עמד בראש החטיבה לתכנון ולכלכלה. אחר כך כיהן כמשנה למנהל רשות המיסים (במקביל להמשך תפקידו כראש החטיבה לתכנון וכלכלה) והיה אחראי על קידום תהליכים אסטרטגיים ופרויקטים מרכזיים ברשות, ניהול ועדות וקידום רפורמות: הוביל את יישום מהפכת המיסוי הירוק, ועמד בראש הוועדה הבין משרדית למיסוי תחליפי דלק עמד בראש הוועדה לבחינת דרכי הטיפול ביהלומנים, שהמלצותיה סללו את הדרך להסדרת מיסוי הענף היה פעיל בוועדות שטיפלו ביוקר המחיה, ביניהן: ועדת טרכטנברג, ועדת קדמי לבחינת התחרותיות בענף המזון וועדת לנג היה שותף לעבודת שתי הוועדות ברשות פרופסור איתן ששינסקי, שבחנו את סוגיית מיסוי משאבי הטבע בישראל. מונה לממונה על השכר במשרד האוצר בפברואר 2017 ושימש בתפקיד במשך כשנה. במסגרת זו חתם על הסכמים קיבוציים לשיפור שכר עובדי המגזר הציבורי ולחידוד הדגש על הגדלת הפיריון וצמצום הפערים. יעקב קידם הטמעת טכנולוגיות במגזר הציבורי באמצעות חתימת הסכם קיבוצי מיוחד עם ההסתדרות, וחתם ועל הסתדרות המורים, שהעלה את שכר הבסיס של מורים מתחילים. הוא קידם את הרפורמה בחברת החשמל בהיבטי יחסי העבודה וקידם תוכנית אסטרטגית לשיפור השירות בבתי המשפט. במרץ 2018 מונה למנהל רשות המיסים בישראל. במהלך כהונתו נדרשה רשות המיסים להתמודד עם השלכות מגפת הקורונה בישראל: ירידה בהכנסות ממסים ומתן תמיכות לעסקים שנפגעו. כיהן בתפקיד זה עד ספטמבר 2023. באוקטובר 2020 מונה, בנוסף לתפקידו כמנהל רשות המיסים, לממלא מקום מנכ"ל משרד האוצר, בעקבות ההתפטרות של קרן טרנר אייל. הוא כיהן בתפקיד זה עד חודש ינואר 2021. בת זוגו של יעקב היא מיה. הם הורים לשתי בנות ומתגוררים ברמת השרון. אודות ערן יעקב, באתר רשות המיסים אלה לוי-וינריב, ‏"טכנולוגיות מהטובות על כדור הארץ יאפשרו לנו להגיע למעלימי המס": מנהל רשות המסים בראיון חשוף, באתר גלובס, 20 באפריל 2019 עמיר קורץ, ערן יעקב משאיר את רשות המסים חלשה ולא ערוכה למשבר, באתר כלכליסט, 20 ביוני 2023 עמרי מילמן, טלטלה במשרד האוצר: המנכ"לית קרן טרנר פורשת לאחר 5 חודשים בלבד, באתר כלכליסט, 11 באוקטובר 2020
דובקין

דובקין הוא שם משפחה מטרונימי (מהשם דובה, דוב'קה) ופטרונימי (מהשם דוב, דוב'קה). האם התכוונתם ל... אליהו דוֹבְּקִין – ממנהיגי תנועת העבודה בארץ ישראל, חבר הנהלת הסוכנות היהודית וההסתדרות הציונית, מחותמי מגילת העצמאות יוסף דובקין – שחמטאי ופיזיולוג ישראלי לאונרד דובקין (אנ') – סופר אמריקאי ממוצא יהודי
די ליאון

די ליאון, די לאון, דה ליאון ודה לאון הם שם משפחה וכינוי. האם התכוונתם ל... אדווין די לאון (de Leon) - סופר, עיתונאי ומדינאי. דיפלומט בשירות קונפדרציית המדינות של אמריקה דוד קמדן די לאון – רופא אמריקאי-יהודי דניאל דה ליאון – עורך עיתון, פוליטיקאי, תאורטיקן מרקסיסטי ומארגן איגוד מקצועי אמריקאי חואן פונסה דה ליאון (de León) - מגלה ארצות ספרדי, והמושל הראשון של פוארטו ריקו יצחק די ליאון – תלמיד חכם ומקובל ספרדי בן המאה ה-15 מריה דה לאון – נזירה ומיסטיקנית ספרדית משה די לאון – מקובל ספרדי, מפיץ הזוהר, בן המאה ה-13
Whitney

Whitney הוא אלבומה השני של הזמרת ויטני יוסטון, אשר יצא לאור ב-2 ביולי 1987 על ידי אריסטה רקורדס בעקבות הצלחת אלבום הבכורה שלה. האלבום המשיך לחזק את הצלחתה של יוסטון וזכה להצלחה אדירה גם הוא כאשר מכירותיו עומדות בכל העולם על 20 מיליון עותקים מתוכם 9.8 בארצות הברית, מה שזיכה אותו למעמד 9 פלטינות במדינה. עם יציאתו נכנס האלבום אל המקום הראשון במצעד הבילבורד 200. האלבום עלה על ציפיות של אנשים רבים והיה פופולרי לאחר יציאתו. הוא הגיע בשבוע הכניסה הראשונה שלו למצעד האמריקאי למקום הראשון מה שהפך את יוסטון לאמנית הסולו היחידה באותה תקופה לעשות זאת ולאמן הסולו החמישי בסך הכל. הוא שהה 11 שבועות במקום הראשון מה שהפך את יוסטון לאמן הנשי שצבר הכי הרבה שבועות במקום הראשון במצעד במהלך שנות ה-80. בשנת 1989 האלבום יצא לאור גם בגרמניה תחת חבר התקליטים אמיגה. כל ארבעת הסינגלים הראשונים מהאלבום הצליחו להגיע למקום ה-1 בארצות הברית מה שהפך אותה לאמנית הראשונה בהיסטוריה שהצליחה להכניס 4 שירים מאלבום אחד למקום הראשון במדינה. לאחר שהכניסה את השיר הרביעי מהאלבום למקום הראשון ליוסטון היו כבר 7 שירים במקום הראשון במדינה מה שהפך אותה לאמן השלישי עם הכי הרבה שירים במקום הראשון במדינה ולאמנית הנשית עם הכי הרבה שירים. בנוסף להצלחתה בארצות הברית האלבום וגם הסינגל הראשון מתוכו הגיעו לראש המצעדים של בריטניה, קנדה, אוסטרליה, ניו זילנד ובחלק ממדינות אירופה. האלבום היה מועמד ל-3 פרסי גראמי ביניהם בפרס "אלבום השנה", בעוד השיר "I Wanna Dance with Somebody (Who Loves Me)" זכה בפרס גראמי השני שלה בקטגוריית "הביצוע הווקאלי הנשי הטוב ביותר בשיר פופ". בשנת 1992, האלבום יצאה במהדורה מחודשת ביחד עם הפסקול The Bodyguard: Original Soundtrack Album, בו ויטני לקחה חלק. מידע על האלבום Whitney באתר MusicBrainz מידע על האלבום Whitney באתר AllMusic האלבום Whitney באתר Discogs האלבום Whitney באתר ספוטיפיי RIAA, web.archive.org, ‏2007-06-26 Whitney Houston Chart History, Billboard Login • Instagram, www.instagram.com
I'm Your Baby Tonight

I'm Your Baby Tonight (בעברית: אני אהובתך הלילה) הוא אלבומה השלישי של הזמרת ויטני יוסטון, אשר יצא ב-6 בנובמבר 1990 על ידי אריסטה רקורדס. האלבום זכה להצלחה ענקית כאשר מכר 10 מיליון עותקים בכל העולם מתוכם כ-4,150,000 עותקים בארצות הברית מה שמזכה אותו למעמד של 4 פלטינות במדינה. עם יציאתו נכנס האלבום אל המקום השלישי במצעד הבילבורד 200. בניגוד לאלבומיה הקודמים ליוסטון הייתה באלבום זו יותר מעוברות ושליטה לגבי השירים שייבחרו לאלבום. בנוסף לעבודה עם המפיקים הקודמים נרדה מייקל וולדן ומייקל מאסר עבדה יוסטון עם אל. איי ריד והזמר בייביפייס והזמר לות'ר ונדרוס. באלבום זה זו הייתה הפעם הראשונה בה יוסטון אירחה אמן כלשהו כאשר אירחה את הזמר סטיבי וונדר. באלבום זה זו הייתה הפעם הראשונה בה יוסטון השתתפה בהפקת שיר כאשר השתתפה בהפקת השיר "I'm Knockin'" עם הבמאי ריקי מינור ובאלבום זה זו גם הייתה הפעם הראשונה בה יוסטון הייתה שותפה לכתיבת שיר כאשר הייתה שותפה לכתיבת השיר "Takin' a Chance". מבחינה מוזיקלית האלבום מכיל מוזיקת פאנק לצד מוזיקת דאנס ומוזיקת פופ. אחד ממפיקי האלבום נרדה מייקל וולדן הפיק ליוסטון שירים בשני סוגים: שירי דאנס-פופ ובלדות בעוד אל. איי ריד ובייביפייס הפיקו עבורה שירי פופ בסגנון שנות ה-70 ושירי פאנק בסגנון אמצע שנות שנות ה-80 לצד מקצבים של דאנס. מידע על האלבום I'm Your Baby Tonight באתר MusicBrainz מידע על האלבום I'm Your Baby Tonight באתר AllMusic האלבום I'm Your Baby Tonight באתר Discogs האלבום I'm Your Baby Tonight באתר ספוטיפיי האלבום I'm Your Baby Tonight באתר יוטיוב Ask Billboard: Madonna vs. Whitney: Who's Sold More?, Billboard Whitney Houston Chart History, Billboard